《自赞三首》
宋代·释坚璧

喻指喻马，何劳真假。
说性说心，转见病深。
灵山拈花，不曾动著。
少林冷坐，徒自沈吟。
良工欲写莫可写，汝曹敬之隔千林。
山阴阴，水沈沈。
苍苔雪径冷不彻，花鸟夕阳閒古今。
真兮真兮，胡得而临。

作者简介：释坚璧，号古岩。历住雪峰寺、瑞岩寺、雪窦寺。为青原下十五世，石窗法恭禅师法嗣。有《古岩璧禅师语》，收入《续古尊语要》卷二。事见本《语录》。今录诗三十六首。